# விக்கிப்பீடியா:ஆலமரத்தடி/தொகுப்பு57

## இலங்கை நவமணி இதழில் விக்கிப்பீடியா+புன்னியாமீன்

புன்னியாமீன் தமிழ் விக்கிப்பீடியாவில் 3000 கட்டுரைகள் எழுதியதைப் பாராட்டி இலங்கையின் நவமணி வார இதழ் செய்தி வெளியிட்டுள்ளது. புன்னியாமீனின் சாதனை தவிர தமிழ் விக்கிப்பீடியா பற்றிய ஒரு சிறு அறிமுகமும், மயூரநாதன் பற்றி ஒரு சிறு தகவலும் இடம் பெற்றுள்ளன்.--சோடாபாட்டில்<sup>உரையாடுக</sup> 10:53, 25 சூன் 2011 (UTC)
:நல்ல செய்தி, சோடா. -- சுந்தர் <sup>\பேச்சு</sup> 14:42, 26 சூன் 2011 (UTC)
::நல்ல செய்தி, பாராட்டுகள். ஆனால் ஒன்றை இங்கு நினைவுகூர்வது தகும் என்று கருதுகின்றேன். கட்டுரை எண்ணிக்கை என்பதை அதிகம் கருத்தில் கொள்வதைவிட, நல்ல *பயன் தரக்கூடிய* கட்டுரைகளா, நல்ல தரம் உள்ள கட்டுரைகளா, தமிழர்களுக்குத் தங்கள் அறிவை வளர்த்துக்கொள்ள துணை செய்பவையா, தெளிவாகப் புரிந்துகொள்ளக் கூடிய கட்டுரைகளா, தக்க தலைப்புகளில் கட்டுரைகள் உள்ளனவா, என்றவாறு நம் சிந்தனைகள் இருப்பது நல்லது. மயூரநாதன் தமிழ் விக்கிப்பீடியாவின் முன்னோடி என்பதைவிட, அவர் 3000+ கட்டுரைகள் எழுதியவர் என்பதைவிட, அவர் எத்தனை அக்கறையாக, பார்த்துப் பார்த்து, எந்தெந்த தலைப்புகளில் கட்டுரைகள் இருக்க வேண்டும் என்று கண்ணும் கருத்துமாக இயங்கி அடித்தளம் அமைத்தார், இன்றும் தொடர்ந்து அமைத்து வருகின்றார் என்பதைக் கருத்தில் கொள்ள வேண்டும். அண்மையில் பென்சில்வேனியாவில் நடந்த 2011 தமிழ் இணைய மாநாட்டில் (சூன் 17-19, 2011) *கூட்டாசிரியப் படைப்பு: தமிழ் விக்கிப்பீடியா* என்னும் தலைப்பில் ஒரு கட்டுரையைப் படித்தேன். அப்பொழுது மயூரநாதன் பெயரைச் சொல்லி அவரின் பங்களிப்பைச் சொன்ன பொழுது, என்னையும் அறியாமல், எத்தனையோ கட்டுரைகளைப் படித்த எனக்கு, என் நா தழுதழுத்துவிட்டது, நான் உடனே கட்டுபப்டுத்திக்கொண்டேன், எனினும் சிலர் (முனைவர் சங்கர் சங்கரபாண்டி போன்றோர்) உணர்ந்துவிட்டனர். எதற்காக இதனைக் கூறுகின்றேன் என்றால் கட்டுரைகளின் தலைப்புகளும், அதன் தரமும், ஆழமும் இன்னும் பலவும் மிக மிக முக்கியம். எண்ணிக்கையை மட்டும் உயர்த்தி முன்னிலைப் படுத்தாமல் இருப்பது நல்லது. பல இன்னல்களுக்கும் இடையே, மிக முனைப்பாகவும் மிக ஆர்வமாகவும் பங்களித்த புன்னியமீன் அவர்களின் உழைப்பையும் ஆக்கங்களையும் நான் மிகவும் போற்றினாலும், உயர் குறிக்கோளைக் கருத்தில் கொள்ள அன்புடன் வேண்டுகிறேன். இவை எல்லாம் என் தனிப்பட்ட கருத்துகள்தாம், அருள்கூர்ந்து வளர்முகமாக அணுகி பொருள்கொள்ள வேண்டுகிறேன். --செல்வா 02:34, 29 சூன் 2011 (UTC)
:விக்கிப்பீடியாவைப் பொருத்தவரையில் அனைத்துக் கட்டுரைகளும் பயன் தரக்கூடியவையே. எத்துறையானாலும் வேண்டிய தகவல் தரக்கூடியதாக இருக்க வேண்டும். ஒருவரை குறிப்பிட்ட துறைகளில் தான் கட்டுரை எழுத வேண்டும் எனக் கட்டாயப்படுத்துவது முறையாகாது. எத்துறையானாலும் வேண்டிய தகவல் இருக்க வேண்டியது அவசியம்.--Kanags <sup>\உரையாடுக</sup> 07:36, 29 சூன் 2011 (UTC)
:ஆம். எண்ணிக்கையும் வேண்டும் ஆழமும் வேண்டும். ஆழ உழுபவர் சிலர், அகல உழுபவர் வேறு சிலர். ஒருவர் ஒன்று கொடுக்கிறார் என்றால் அவரை இது வேண்டாம் அது செய் என்று சொல்லக் கூடாது. மேலிருந்து கீழாக நமக்கு இது தேவை இது செய் என்று செய்பவரைச் சுட்டுவது பின் இருக்கை வண்டி ஓட்டுதலுக்கு சமானமானது. செய்பவரின் மனத்தை சோர்வடையச் செய்யுமேயொழிய வேறொன்றும் இதனால நிகழப்போவதில்லை.--சோடாபாட்டில்<sup>உரையாடுக</sup> 08:03, 29 சூன் 2011 (UTC)
::ஒரே துறையைப் பற்றிய கட்டுரைகளை எழுதுவதை செல்வா வேண்டாம் என்றோ, குறைத்து மதிப்பிட்டோ சொல்லவில்லை என்று நினைக்கிறேன். எண்ணிக்கையை மட்டும் அடிப்படையாகக் கொண்டு ஒப்பிடும் போக்கு எதுவும் வந்துவிடக்கூடாது என்ற எண்ணத்தில் சொல்லியிருக்கலாம். கூடவே மயூரநாதனின் அளப்பரிய (இன்னும் துணிந்து சொன்னால் ஒப்பற்ற) பங்களிப்பைப் பற்றி தனது எண்ணத்தையும் பதிவு செய்யும் நோக்கில் அவர் எழுதியிருக்கிறார். விக்கி சமூகத்துக்குள் அனைவரது பங்களிப்புகளையும் உணர்ந்து போற்றுகிறோம். நாளிதழ்களில் எழுதுவோர் அவ்வாறில்லை. அதனால் நம்மால் ஆன வரையில் கூட்டாக்கத்தை வலியுறுத்துவோம். எந்தவொரு நேர்காணலானாலும் 'Like everything in the wikiverse, the credit belongs to all contributors. The stories you find below are merely instances in the overall space." போன்ற ஒரு அறிவிப்போடு தான் தொடங்குகிறேன். ஆனாலும் அவர்கள் எழுதுவதை நம்மால் கட்டுப்படுத்த முடியாது. -- சுந்தர் <sup>\பேச்சு</sup> 09:59, 29 சூன் 2011 (UTC)  
:::>>*புன்னியமீன் அவர்களின் உழைப்பையும் ஆக்கங்களையும் நான் மிகவும் போற்றினாலும், உயர் குறிக்கோளைக் கருத்தில் கொள்ள அன்புடன் வேண்டுகிறேன்.* இதற்கு வேறு அர்த்தம் இருப்பதாக எனக்குத் தெரியவில்லை. தெளிவாகவே சொல்லியுள்ளார். “உயர்” என்ற பயன்பாடு இங்கு முகத்தில் அடிப்பது போல இருக்கிறது. இரு பயனர்களின் விக்கி பங்களிப்புகளை ஒப்பீடு செய்வது விசயமறியா இதழாளர்கள் செய்யலாம். விசயமறிந்து விக்கியர்கள் செய்யலாமா? --சோடாபாட்டில்<sup>உரையாடுக</sup> 10:18, 29 சூன் 2011 (UTC)  
நண்பர்களே, நான் யாரையும் குறைகூறவில்லை. எந்த வகையான பங்களிப்பையும் குறைகூறவில்லை. நான் என்னால் இயன்றவரை, பாராட்டியும், ஊக்கம் தந்துமே வந்துள்ளேன். நான் கூறவந்ததை, அருள்கூர்ந்து வளர்முகமாக அணுகிப் புரிந்துகொள்ள வேண்டுகிறேன். *நாம் தன் திறனாய்வு செய்ய அஞ்சினாலோ, தவறினாலோ இழப்பு நமக்குத்தான்* (இங்கே நான் "நாம்" என்பது தமிழ் விக்கி குழுமத்துக்கு). நாம் அனைவரும் கூட்டிணக்கமாக, கூட்டுழைப்பு தந்து தமிழ் விக்கிப்பீடியாவைச் *சிறந்ததொன்றாக* ஆக்குவோமே என்னும் நேக்கில்தால் கூறினேன். முன்பும் நாம் ஒருவரிக் கட்டுரைகளை, அல்லது மிகவும்குறைவான உள்ளடக்கக் கட்டுரைகளை அதிகம் எழுத வேண்டாம் என்று கூறி வந்துள்ளோம் (ஏன் ஒரு வரிக் கட்டுரைகள் சிறிதளவாவது கருத்து சொல்லவில்லையா, என்றால் இல்லை என்று சொல்ல முடியாது.). கூறவந்த செய்தியை வளர்முகமாகப் புரிந்துகொண்டால் (நன்னோக்கத்துடன் புரிந்துகொண்டால்) பயன் கூட இருக்கும் என்று நினைக்கின்றேன். நான் "உயர்" என்று பயன்படுத்தியது "முகத்தில் அடிப்பது" போல இருக்கின்றது என்றால் மெய்யாக என் மன்னிப்பைக் கேட்கிறேன். நான் அப்படி நினைக்கவும் இல்லை சொல்லவும் இல்லை (என் நோக்கில்). நான் மயூரநாதனையும் புன்னியாமீனையும் ஒருசிறிதும் ஒப்பிடவில்லை!!! கட்டுரையில் அவருடைய பெயர் (மயூரநாதனின் பெயர்) சுட்டப்பட்டதாலும், நான் 2011 தமிழ் இணைய் மாநாட்டில் குறிப்பிட்டேன் என்பதாலும் கூறினேன். அவருடைய பங்களிப்பை "முன்னோடி", "இத்தனை ஆயிரம் கட்டுரைகள் எழுதியுள்ளார்" என்பதை விட அவருடைய பங்களிப்பு எத்தகையது, அது நம்மில் பலரை எப்படி ஆற்றுப்படுத்தவல்லது என்னும் நோக்கில் கூறினேன். அருள்கூர்ந்து வளர்முகமாக அணுகிப் புரிந்துகொள்ள வேண்டுகிறேன். --செல்வா 11:35, 29 சூன் 2011 (UTC)  
- தயவுசெய்து ஒரு அன்பான வேண்டுகோள். நடந்த பிரச்சினையை ஒரு கனவென்று நினைத்து இத்துடன் நிறுத்திக் கொள்வோம். எனக்காக பிரச்சினைப்பட்டு எந்தவொரு சந்தர்ப்பத்திலும் விக்கிக் குடும்பத்தினுள் ஒரு பிளவு ஏற்படக்கூடாது. என்னோடு அன்பு கொண்டு பலர் ஆலமரத்தடியிலும், தனிப்பட்ட மின்னஞ்சல் மூலமாகவும், தொலைபேசி மூலமாகவும் தொடர்புகொண்டீர்கள். இதற்காக என் மனமார்ந்த நன்றிகளைத் தெரிவித்துக் கொள்கின்றேன். என் மீது நீங்கள் கொண்ட பாசம் உண்மையானதாக இருந்தால் இது விடயமான வாதப்பிரதிவாதங்களை இத்துடன் நிறுத்திக் கொள்வீர்கள் என எதிர்பார்க்கின்றேன். நிச்சயமாக தேகாரோக்கியம் உள்ளவரை நான் எழுதுவேன். என் மன நிலை குறித்து சில தகவல்களை பின்பு அறியத் தருவேன். --P.M.Puniyameen 05:02, 30 சூன் 2011 (UTC)